दा बाथ्राया जाबाय मा जे राजखान्थिगिरिफोरा राजखान्थि गेलेथों। बेयाव बुंनांगौ गैया । नाथाय 34 बोसोर आखायाव हाथियार लानानै बर’नि थामोन्थानि थाखाय जांख्रिथाय खालामबोनाय बारग’ एन डि एफ बिनि दैदेनगिरि-केदारफोरखौ थुब्ला-थुब्लि सोखावनानै राजखान्थि गेलेनो साननायासो गोरोन्थि जाबाय नामा होननानै साननो गोनां जादों। बारग’ एन डि एफ बिनि दैदेनगिरि-केदारफोरा बुजियाखै एबा हमदांनो हायाखै सोर दोलोजों थाब्ला बिसोरहा मुलाम्फा जागोन। दा बिसोरखौ लामा आन्दाय जानाय सुबुंफोर होनब्ला बारा बुंनाय जानाय नङा। दिनै एन डि एफ बिनि दैदेनगिरि-केदारफोरखौ सोर सोखावखो, बिनि फिननाय रावनिबो खाथियाव गैया। खालि दं बि बिखौ सोंखारिलायनाय।